

REPUBLIKA HRVATSKA

BJELOVARSKO – BILOGORSKA ŽUPANIJA

OPĆINA VELIKA PISANICA

OPĆINSKI NAČELNIK

KLASA: 604-01/21-01/1

URBROJ: 2103/05-03-21-1

Velika Pisanica, 23. rujna 2021.

**Javni poziv redovnim i izvanrednim studentima s područja općine Velika Pisanica**

**u svrhu dodjele jednokratne novčane pomoći**

članak 1.

Javni poziv namijenjen je redovnim i izvanrednim studentima s područja općine Velika Pisanica.

članak 2.

Visina jednokratne novčane pomoći odredit će se prema broju prijavljenih studenata s područja općine Velika Pisanica i financijskim sredstvima u proračunu.

članak 3.

Pravo na dobivanje jednokratne novčane pomoći ostvaruju studenti koji:

* imaju prebivalište na području općine Velika Pisanica
* su upisani kao redovni ili izvanredni studenti u akademskoj godini 2021./2022.
* da student odnosno obitelj studenta nema nepodmirenih obveza prema Općini Velika Pisanica po bilo kojem osnovu

**Pravo na jednokratnu novčanu pomoć nemaju studenti koji su u akademskoj godini 2021./2022. ponovno upisali istu akademsku godinu.**

Studenti koji ispunjavaju uvjete mogu na popisanom obrascu dostaviti prijavnicu za dodjelu jednokratne novčane pomoći do **17. listopada 2021. godine na adresu: Općina Velika Pisanica, Trg hrvatskih branitelja 3, 43 271 Velika Pisanica ili putem elektroničke pošte na info@velika-pisanica.hr**

**Uz obrazac za dodjelu jednokratne novčane pomoći studenti su dužni priložiti:**

* uvjerenje o redovnom upisu u akademsku godinu 2021./2022. kao redovni ili izvanredni studenti
* presliku važeće osobne iskaznice
* presliku kartice tekućeg računa, žiro-računa ili štedne knjižice sa vidljivim brojem računa
* izjavu o davanju suglasnosti za obradu osobnih podataka.

Općinski načelnik:

Fredi Pali